chhatramani/nepal_legal_regulations_corpus_np huggingface dataset:
नेपाल सरकार (कार्यसम्पादन) नियमावली २०६४ (Nepal Government (Transaction of Business Regulation, 2007)

(ङ) राजपत्राङ्कित अधिकृतसरहका अधिकृतहरुको सजाय उपरको पुनरावेदन सुन्ने (प्रचलित कानून बमोजिम हुनेमा बाहेक) । ३१. निजामती, सेना, प्रहरी, सशस्त्र प्रहरी बल तथा राष्ट्रिय अनुसन्धानतर्फका राजपत्राङ्कित स्थायी वा अस्थायी पदहरुको सिर्जना गर्ने आठौं संशोधनद्वारा झिकिएको । ३२. निजामती सेवा तथा अन्य विभिन्न सेवा अन्तर्गतका सेवा, समूह र उप-समूह परिवर्तन गर्ने । ३३. सरकारी स्वामित्व वा नियन्त्रणमा रहेका प्राधिकरण, संस्थान, चौथो संशोधनद्वारा थप । परिषद्, बोर्ड, समिति, कम्पनी, बैङ्क वा अन्य सङ्गठित संस्था आदिको आठौं संशोधनद्वारा संशोधित । कार्यकारी पद, पूरा समय काम गर्ने पदाधिकारी वा पूरा समय काम गर्ने सदस्यको नियुक्ति तथा अवकाश गर्ने । ३४. प्रचलित कानूनमा अन्यथा व्यवस्था भएकोमा बाहेक पाँच लाख रुपैयाँभन्दा बढी रकम बेरुजू फछ्र्यौट गर्ने र तीन लाख रुपैयाँभन्दा बढी रकम मिन्हा दिने । ३५. सरकारी वा सार्वजनिक जग्गा कसैलाई कुनै किसिमले चौथो संशोधनद्वारा झिकिएको । , आठौं संशोधनद्वारा संशोधित । लिजमा दिने वा उपयोग गर्न दिने चौथो संशोधनद्वारा झिकिएको । ३६. विदेशी नागरिक, विदेशी सङ्गठित संस्था वा विदेशी राज्यलाई नेपालको अचल सम्पत्तिमा हक प्राप्त गर्ने । ३७. सार्वजनिक बिदा निर्धारण गर्ने । ३८. राष्ट्रसेवकको पारिश्रमिक तथा सुविधा निर्धारण गर्ने । ३९. नेपाल सरकारले कार्यान्वयन गर्ने विभिन्न कार्यक्रमको बजेट निकासा गर्ने (सम्बन्धित मन्त्रालयका लागि विनियोजन भएकोमा बाहेक) । ४०. विभिन्न व्यक्ति, संस्था वा मित्र राष्ट्रलाई दिने आर्थिक सहायता । ४१. प्रचलित कानून बमोजिम नेपाल सरकार, मन्त्रिपरिषद्द्वारा निर्णय हुनुपर्ने अन्य विषय । ४२. प्रधानमन्त्रीले मन्त्रिपरिषद्मा प्रस्ताव पेश गर्न निर्देशन दिएको वा सम्बन्धित मन्त्रीले प्रधानमन्त्रीको अनुमति लिई मन्त्रिपरिषद्मा पेश गर्न उचित ठहर्याएको विषय । ४३. मन्त्रिपरिषद्को बैठकमा पेश गर्ने भनी मन्त्रिपरिषद्ले निर्णय गरेको विषय । अनुसूची-२ । प्रस्तावको ढाँचा । (नियम २१ सँग सम्बन्धित) । नेपाल सरकार । मन्त्रालय । विषय:- । प्रस्ताव पेश गर्न विभागीय मन्त्रीबाट स्वीकृति प्राप्त मिति:- । १. विषयको संक्षिप्त व्यहोरा:- । २. प्राप्त परामर्श तथा अन्य प्रासङ्गिक कुरा:- । ३. प्रस्ताव पेश गर्नुपर्ने कारण र मन्त्रालयको सिफारिस:- । ४. निर्णय हुनुपर्ने व्यहोरा:- । संलग्न:- निर्देशिका । प्रस्तावको प्रकरणमा रहने विवरणसम्बन्धी निर्देशिका । १. "विषयको संक्षिप्त व्यहोरा" अन्तर्गत रहने विवरण:- । विषयवस्तुको पृष्ठभूमि, यस बारे पहिले कुनै निर्णय भएको भए सोको विवरण, प्रस्तावित निर्णय कार्यान्वयन प्रक्रिया, समयावधि, कार्यक्षेत्र, कार्यान्वयन गर्ने निकाय र लाग्ने आर्थिक दायित्वसमेत स्पष्ट उल्लेख गरी कुनै योजनाको विषय भए सो बारे छोटकरी विवरण उल्लेख गर्ने । २. "प्राप्त परामर्श तथा अन्य प्रासङ्गिक कुरा" अन्तर्गत मन्त्रिपरिषद्का समितिहरु, मन्त्रालयहरु, राष्ट्रिय योजना आयोग र अन्य निकायहरु लगायत विशेषज्ञहरुले दिएको परामर्शसमेत उल्लेख गर्ने । कानूनी परामर्शको हकमा प्रतिलिपि नै समावेश गर्ने । प्रस्तावमा उल्लिखित सङ्घ संस्थासम्बन्धी विवरण, अन्तर्राष्ट्रिय सभा, सम्मेलनका सम्बन्धमा भए सो बारे नेपालले अपनाउनु पर्ने दृष्टिकोण र नेपालको प्रतिनिधित्व गर्ने व्यक्तिले वक्तव्य ।
नेपाल सरकार (कार्यसम्पादन) नियमावली २०६४ (Nepal Government (Transaction of Business Regulation, 2007)

कानूनी परामर्शको हकमा प्रतिलिपि नै समावेश गर्ने । प्रस्तावमा उल्लिखित सङ्घ संस्थासम्बन्धी विवरण, अन्तर्राष्ट्रिय सभा, सम्मेलनका सम्बन्धमा भए सो बारे नेपालले अपनाउनु पर्ने दृष्टिकोण र नेपालको प्रतिनिधित्व गर्ने व्यक्तिले वक्तव्य । दिने भए त्यसमा परराष्ट्र मन्त्रालयबाट स्वीकृति लिएको व्यहोरासहित वक्तव्यको सारांश समावेश गर्ने । साथै, प्रस्तावित विषयसँग सम्बन्धित नक्सा, डिजाइन वा चित्र समावेश गरी सोको उल्लेख यहाँ गर्ने । ३. “प्रस्ताव पेश गर्नुपर्नाको कारण” र मन्त्रालयको सिफारिस अन्तर्गत:- । यस विषयमा आइपरेको कठिनाइ र समस्या, प्रस्तावित निर्णयको औचित्य र आवश्यकता तथा त्यसबाट पर्ने सक्ने प्रभाव । प्रस्तावित विषयमा नेपाल सरकारको प्रचलित नीति, यस विषयमा अन्य वैकल्पिक व्यवस्था गर्न सकिने भए सोको विवरण । मन्त्रालयको स्पष्ट सिफारिसको व्यहोरा उल्लेख गर्नु पर्दछ । ४. “निर्णय हुनुपर्ने व्यहोरा”- । जुन विषयमा जे जस्तो निर्णय हुन प्रस्ताव गरिएको हो सोको स्पष्ट व्यहोरा राख्ने । यस निर्देशिकामा नेपाल सरकारबाट थपघट हुन सक्नेछ । अनुसूची-३ । मन्त्रिपरिषद् समितिको कार्यक्षेत्र । (नियम ३१ सँग सम्बन्धित) । १. राजनैतिक समितिको कार्यक्षेत्र: । १. मुलुकको समग्र राजनैतिक स्थितिको समीक्षासम्बन्धी । २. शान्ति प्रबर्द्धन र द्वन्द्व व्यवस्थापनसम्बन्धी । ३. राजनैतिक कुरा समावेश भएका अन्य विषय । ४. नेपालको वैदेशिक सम्बन्ध तथा परराष्ट्र नीतिसम्बन्धी । ५. संयुक्त राष्ट्रसङ्घ तथा अन्य अन्तर्राष्ट्रिय/क्षेत्रीय संस्थासम्बन्धी । ६. शान्ति सुरक्षा तथा कानून र व्यवस्थासम्बन्धी । ७. संविधानसभाको निर्वाचन तथा अन्य निर्वाचनसम्बन्धी । ८. सरकारमा संलग्न रहेका र सरकारलाई समर्थन गर्ने राजनैतिक दलको सहमति र समन्वय । ९. मन्त्रिपरिषद्बाट तोकिएका अन्य विषयसम्बन्धी । २. प्रशासन समितिको कार्यक्षेत्र: । १. निजामती प्रशासनको नीति, गुरुयोजन तथा तत्सम्बन्धी कार्यक्रमसम्बन्धी । २. मन्त्रिपरिषद्बाट गरिने प्रशासनिक कार्यसम्बन्धी । ३. नेपाली सेना, नेपाल प्रहरी, सशस्त्र प्रहरी बल र राष्ट्रिय अनुसन्धानको नीति, गुरुयोजन तथा तत्सम्बन्धी कार्यक्रमसम्बन्धी । ४. शासकीय सुधार (सार्वजनिक संस्थान समेत) सम्बन्धी । ५. गृह प्रशासन, रक्षासम्बन्धी (शान्ति सुरक्षासम्बन्धी नीतिगत विषय बाहेक) । ६. विकेन्द्रीकरण, स्थानीय विकास र स्थानीय स्वायत्त शासनसम्बन्धी । ७. मन्त्रिपरिषद्द्वारा तोकिएका अन्य विषयहरूसम्बन्धी । ३. सामाजिक समितिको कार्यक्षेत्र: । १. शिक्षा तथा खेलकूदसम्बन्धी । २. वन तथा भू-संरक्षणसम्बन्धी । ३. वातावरण, विज्ञान तथा प्रविधिसम्बन्धी । ४. संस्कृति संरक्षणसम्बन्धी । ५. स्वास्थ्य र जनसंख्या व्यवस्थापनसम्बन्धी । ६. महिला, बालबालिका, अपाङ्ग, अशक्त तथा वृद्धवृद्धाहरूको हक, हित र समाज कल्याणसम्बन्धी । ७. सरकारी तथा गैर सरकारी सामाजिक सङ्घ संस्थासम्बन्धी । ८. भूमि सुधार तथा व्यवस्थापनसम्बन्धी । ९. मन्त्रिपरिषद्बाट तोकिएका अन्य विषयहरूसम्बन्धी । ४. आर्थिक तथा पूर्वाधार समितिको कार्यक्षेत्र: । १. समग्र आर्थिक विकास, अल्पकालीन तथा दीर्घकालीन नीति, योजना एवं कार्यक्रमसम्बन्धी । २. बजार मूल्य, आपूर्ति तथा वितरणसम्बन्धी । ३. बजेट, राजस्व तथा स्रोत परिचालन र मौद्रिक तथा वित्तीय विषयसम्बन्धी । ४. उद्योग, वाणिज्य र आपूर्ति व्यवस्थासम्बन्धी । ५. वैदेशिक सहायता परिचालनसम्बन्धी । ६. आर्थिक दायित्व र फर-फारकसम्बन्धी ।
नेपाल स्वास्थ्य व्यवसायी परिषद् नियमावली २०५६ (Nepal Health Professional Council Regulation, 1999)

नेपाल स्वास्थ्य व्यवसायी परिषद् नियमावली, २०५६ । नेपाल राजपत्रमा प्रकाशित मिति । २०५६ । ४ । २७ । संशोधन । १. नेपाल स्वास्थ्य व्यवसायी परिषद् (पहिलो संशोधन) नियमावली, २०६९ २०६९ । ८ । २५ । नेपाल स्वास्थ्य व्यवसायी परिषद् ऐन, २०४३ को दफा ३२ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "नेपाल स्वास्थ्य व्यवसायी परिषद् नियमावली, २०५६" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले नेपाल स्वास्थ्य व्यवसायी परिषद् ऐन, २०४३ सम्झनु पर्छ । (ख) "विषय समिति" भन्नाले नियम १२ बमोजिम गठन भएको विषय समिति सम्झनु पर्छ । (ग) "पेशागत आचरण" भन्नाले नियम १३ बमोजिम निर्धारित पेशागत आचरण सम्झनु पर्छ । (घ) "जाँचबुझ समिति" भन्नाले नियम १४ बमोजिम गठन भएको जाँचबुझ समिति सम्झनु पर्छ । (ङ) "स्वास्थ्य संस्था" भन्नाले राष्ट्रिय वा अन्तर्राष्ट्रिय सरकारी वा गैर सरकारी वा निजी स्तरबाट संचालित अस्पताल वा नर्सिङ्ग होम वा प्राथमिक स्वास्थ्य केन्द्र वा स्वास्थ्य चौकी वा उपस्वास्थ्य चौकी वा अन्य कुनै नामबाट संचालित स्वास्थ्य संस्था सम्झनु पर्छ । (च) "निर्वाचन" भन्नाले ऐनको दफा ४ को उपदफा (१) को खण्ड (च) बमोजिमका सदस्यहरूको लागि हुने निर्वाचन सम्झनु पर्छ । (छ) "मतदाता" भन्नाले नियम ३० बमोजिमको मतदाता सम्झनु पर्छ । (ज) "उम्मेदवार" भन्नाले नियम ३१ बमोजिमको योग्यता पुगी निर्वाचनमा उम्मेदवार भएको व्यक्ति सम्झनु पर्छ । (झ) "निर्वाचन समिति" भन्नाले नियम ३३ बमोजिम गठन भएको निर्वाचन समिति सम्झनु पर्छ । परिच्छेद-२ । नाम दर्ता सम्बन्धी व्यवस्था । ३. स्वास्थ्य व्यवसायीहरूको तह र नाम दर्ताको लागि आवश्यक न्यूनतम योग्यता: पहिलो संशोधनद्वारा संशोधित । (१) स्वास्थ्य व्यवसायीलाई देहाय बमोजिमको तहमा वर्गीकरण गरिएको छः- । (क) विशिष्ट तह, । (ख) प्रथम तह, । (ग) द्वितीय तह, र । (घ) तृतीय तह । (२) उपनियम (१) बमोजिम वर्गीकृत स्वास्थ्य व्यवसायीको रूपमा परिषद्मा नाम दर्ता गर्नको लागि सम्बन्धित स्वास्थ्य व्यवसायीले परिषद्बाट मान्यता प्राप्त शिक्षण संस्थाबाट देहाय बमोजिमको शैक्षिक योग्यता वा उपाधि वा तालिम प्राप्त गरेको हुनु पर्नेछ :- । पहिलो संशोधनद्वारा संशोधित । (क) विशिष्ट तहको लागि सम्बन्धित विषयमा कम्तीमा स्नातकोत्तर वा सो सरहको उपाधि प्राप्त गरेको, । पहिलो संशोधनद्वारा संशोधित । (ख) प्रथम तहको लागि सम्बन्धित विषयमा कम्तीमा स्नातक वा सो सरह उत्तीर्ण, । पहिलो संशोधनद्वारा संशोधित । (ग) द्वितीय तहको लागि सम्बन्धित विषयमा प्रमाणपत्र तह वा सो सरह उत्तीर्ण, । पहिलो संशोधनद्वारा थप । (घ) तृतीय तहको लागि सम्बन्धित विषयमा कम्तीमा एक वर्षको तालिम प्राप्त गरेको । स्पष्टीकरणः यस नियमको प्रयोजनको लागि "मान्यता प्राप्त शिक्षण संस्था" भन्नाले परिषद्ले तोकेको शिक्षण संस्था सम्झनु पर्छ ।
नेपाल स्वास्थ्य व्यवसायी परिषद् नियमावली २०५६ (Nepal Health Professional Council Regulation, 1999)

(ग) द्वितीय तहको लागि सम्बन्धित विषयमा प्रमाणपत्र तह वा सो सरह उत्तीर्ण, । पहिलो संशोधनद्वारा थप । (घ) तृतीय तहको लागि सम्बन्धित विषयमा कम्तीमा एक वर्षको तालिम प्राप्त गरेको । स्पष्टीकरणः यस नियमको प्रयोजनको लागि "मान्यता प्राप्त शिक्षण संस्था" भन्नाले परिषद्ले तोकेको शिक्षण संस्था सम्झनु पर्छ । (३) उपनियम (२) मा जुनसुकै कुरा लेखिएको भए तापनि यो नियमावली प्रारम्भ हुँदाका बखत नेपाल सरकारको स्वास्थ्य सेवामा बहाल रहेका कर्मचारीहरूको हकमा निजले सेवा प्रवेश गर्दाका बखत तोकिएको शैक्षिक योग्यता तथा उपाधि र सम्बन्धित विषयको तालिमलाई यस नियमावली बमोजिम नाम दर्ता गर्ने प्रयोजनको लागि न्यूनतम शैक्षिक योग्यता पुगेको मानिनेछ । पहिलो संशोधनद्वारा थप । (४) परिषद्ले तोकेको शर्त अनुरुप सञ्चालन नभएका शिक्षण संस्थाले उपलब्ध गराएको प्रमाणपत्र वा अन्य उपाधिलाई परिषद्ले मान्यता दिने छैन । ४. नाम दर्ता तथा पुनः नाम दर्ता दस्तुर : पहिलो संशोधनद्वारा संशोधित । (१) स्वास्थ्य व्यवसायीको रुपमा परिषद्मा नाम दर्ता गर्नको लागि देहाय बमोजिमको दस्तुर लाग्नेछ:- । (क) विशिष्ट तहको लागि दुई हजार रुपैयाँ, । (ख) प्रथम तहको लागि एक हजार पाँच सय रुपैयाँ, । (ग) द्वितीय तहको लागि एक हजार रुपैयाँ, । (घ) तृतीय तहको लागि सात सय रुपैयाँ । पहिलो संशोधनद्वारा थप । (१क) उपनियम (१) मा जुनसुकै कुरा लेखिएको भए तापनि विदेशी शिक्षण संस्थाबाट शैक्षिक उपाधि वा तालिम प्राप्त गरेका व्यक्तिले परिषद्मा स्वास्थ्य व्यवसायीको रुपमा नाम दर्ता गर्नको लागि देहाय बमोजिमको दस्तुर लाग्नेछ:- । (क) विशिष्ट तहको लागि चार हजार रुपैयाँ, । (ख) प्रथम तहको लागि तीन हजार रुपैयाँ, । (ग) द्वितीय तहको लागि दुई हजार रुपैयाँ, । (घ) तृतीय तहको लागि एक हजार पाँच सय रुपैयाँ । पहिलो संशोधनद्वारा थप । (१ख) उपनियम (१) र (१क) बमोजिम दस्तुर परिषद्को सिफारिशमा नेपाल सरकारले नेपाल राजपत्रमा सूचना प्रकाशन गरी हेरफेर गर्न सक्नेछ । (२) नियम १३ बमोजिम पेशागत आचरणको उल्लंघन गरेको वा ऐनको दफा १९ बमोजिम नाम दर्ता भै परिषद्को दर्ता किताबबाट नाम हटेकोमा पुनः नाम दर्ता गर्नु परेमा शुरु नाम दर्ता दस्तुर सरहको दर्ता दस्तुर बुझाउनु पर्नेछ । (३) कुनै गैर नेपाली नागरिकले स्वास्थ्य व्यवसायीको रूपमा परिषद्मा आफ्नो नाम दर्ता गराउन चाहेमा पहिलो संशोधनद्वारा थप । उपनियम (१क) बमोजिमको दस्तुरको दोब्बर दस्तुर बुझाउनु पर्नेछ । ५. नाम दर्ताको लागि दरखास्त दिने : (१) स्वास्थ्य व्यवसाय गर्नको लागि परिषद्मा आफ्नो नाम दर्ता गराउन चाहने व्यक्तिले अनुसूची-१ बमोजिमको ढाँचामा परिषद्मा दरखास्त दिनु पर्नेछ । (२) उपनियम (१) बमोजिम दरखास्त दिँदा नियम ३ को उपनियम (२) बमोजिम निर्धारित शैक्षिक योग्यता वा उपाधि तथा तालिमको प्रमाणपत्रको अतिरिक्त त्यस्तो शैक्षिक योग्यता वा उपाधि तथा तालिमको प्रमाणपत्रको सम्बन्धमा आधिकारिक निकायबाट दिइएको कागजात, नियम ४ बमोजिम निर्धारित नाम दर्ता दस्तुर र नेपाली नागरिक भए नेपाली नागरिकताको प्रमाणपत्र र गैर नेपाली नागरिक भए राहदानी वा निजको परिचय जनिने गरी सरकारी निकायबाट जारी भएको परिचयपत्र समेत संलग्न गर्नु पर्नेछ ।
नेपाल स्वास्थ्य व्यवसायी परिषद् नियमावली २०५६ (Nepal Health Professional Council Regulation, 1999)

६. दरखास्त उपर जाँचबुझ: नियम ५ बमोजिम पर्न आएको दरखास्त उपर रजिष्ट्रारले आवश्यक जाँचबुझ गर्दा दरखास्त रीतपूर्वकको भएको, सम्पूर्ण कागजात तथा दरखास्त दस्तुर संलग्न भएको र शैक्षिक योग्यताको प्रमाणपत्र वा अन्य उपाधि मान्यता प्राप्त भएको देखेमा परिषद्को सम्बन्धित विषय समितिमा पेश गर्नु पर्नेछ । ६क. थप विवरण तथा कागजात माग गर्न सक्ने : पहिलो संशोधनद्वारा थप । नियम ६ बमोजिम जाँचबुझ गर्दा थप विवरण तथा कागजात माग गर्न आवश्यक देखिएमा रजिष्ट्रारले दरखास्तवालासँग त्यस्तो विवरण तथा कागजात माग गर्न सक्नेछ । ७. प्रतिवेदन पेश गर्नु पर्ने : पहिलो संशोधनद्वारा संशोधित । नियम ६ बमोजिम रजिष्ट्रारबाट प्राप्त भएका दरखास्तसाथ संलग्न शैक्षिक योग्यताको प्रमाणपत्र वा अन्य उपाधि छानबिन गर्दा मान्यता प्राप्त शिक्षण संस्थाबाट उपलब्ध गराएको र सम्बन्धित विषयसँग सम्बन्धित भएको देखिएमा सम्बन्धित विषय समितिले त्यस्तो दरखास्तवालाको परीक्षा लिई सो परीक्षामा निज सफल भएमा निजको नाम दर्ता गरी प्रमाणपत्र दिने सिफारिश सहितको प्रतिवेदन तीन महिनाभित्र परिषद् समक्ष पेश गर्नु पर्नेछ । ८. नाम दर्ताको निर्णय: (१) नियम ७ बमोजिम पेश हुन आएको विषय समितिको सिफारिश प्रतिवेदन उपयुक्त देखिएमा परिषद्ले विषय समितिले सिफारिश गरेको दरखास्तवालाको नाम परिषद्मा दर्ता गर्ने निर्णय गर्नेछ । (२) गैर नेपाली नागरिकको हकमा बढीमा एक वर्षको लागि नेपाल दोस्रो संशोधनद्वारा झिकिएको । मा स्वास्थ्य व्यवसायीको रूपमा काम गर्न पाउने गरी परिषद्मा नाम दर्ता गर्ने निर्णय गर्नुपर्नेछ । (३) उपनियम (२) बमोजिम अवधि तोकी नाम दर्ता गराएको गैर नेपाली नागरिकले सो अवधि समाप्त भएपछि पुनः आफ्नो नाम परिषद्मा दर्ता गराउन चाहेमा पुनः नाम दर्ताको लागि दरखास्त दिनुपर्नेछ र त्यस्तो दरखास्त परेमा यस नियमावलीमा उल्लिखित अन्य कार्यविधि पूरा गरी परिषद्ले त्यस्ता गैर नेपाली नागरिकको नाम एक पटकमा एक वर्षमा नबढ्ने गरी पुनः दर्ता गर्ने निर्णय गर्न सक्नेछ । ९. दर्ता किताब: (१) स्वास्थ्य व्यवसायीको नाम दर्ताको प्रयोजनको लागि रजिष्ट्रारले अनुसूची-२ बमोजिमको ढाँचामा दर्ता किताब राख्नुपर्नेछ । (२) उपनियम (१) बमोजिम दर्ता किताब राख्दा स्वास्थ्य व्यवसायीहरूको विषयगत तथा तहगत आधारमा छुट्टाछुट्टै दर्ता किताब राख्नुपर्नेछ । १०. नाम दर्ता प्रमाणपत्र: (१) नियम ८ को उपनियम (१) बमोजिम परिषद्ले नाम दर्ता गर्ने निर्णय गरेका दरखास्तवालाको नाम रजिष्ट्रारले दर्ता किताबमा दर्ता गरी अनुसूची-३ बमोजिमको ढाँचामा दरखास्तवालालाई दर्ता प्रमाणपत्र दिनुपर्नेछ । (२) नियम ८ को उपनियम (२) बमोजिम कुनै गैर नेपाली नागरिकको नाम परिषद्मा दर्ता गर्ने निर्णय भएको रहेछ भने त्यस्तो गैर नेपाली नागरिकलाई अवधि तोकेर मात्र नाम दर्ता प्रमाणपत्र दिनुपर्नेछ । ११. नाम दर्ता नभएको जानकारी दिने: परिषद्मा नाम दर्ताको लागि दिएको दरखास्त उपर कारबाही हुँदा परिषद्ले कुनै कारणबस त्यस्तो दरखास्तवालाको नाम दर्ता नगर्ने गरी निर्णय गरेकोमा रजिष्ट्रारले अनुसूची-४ बमोजिमको ढाँचामा सम्बन्धित दरखास्तवालालाई सो को जानकारी दिनुपर्नेछ । ११क. रजिष्ट्रारको पदमा नियुक्त हुन चाहिने योग्यता : पहिलो संशोधनद्वारा थप ।
नेपाल स्वास्थ्य व्यवसायी परिषद् नियमावली २०५६ (Nepal Health Professional Council Regulation, 1999)

११क. रजिष्ट्रारको पदमा नियुक्त हुन चाहिने योग्यता : पहिलो संशोधनद्वारा थप । रजिष्ट्रारको पदमा नियुक्ति हुनको लागि स्नातकोत्तर वा सो भन्दा माथिको उपाधि हासिल गरी पाँच वर्षको अनुभव प्राप्त गरेको वा स्नातक वा सो सरहको उपाधि प्राप्त गरी दश वर्षको अनुभव प्राप्त गरेको हुनुपर्नेछ । परिच्छेद-३ । विषय समिति सम्बन्धी व्यवस्था । १२. विषय समितिको गठन : पहिलो संशोधनद्वारा संशोधित । (१) ऐनको दफा १२ को प्रयोजनको लागि स्वास्थ्य व्यवसाय अन्तर्गत देहाय बमोजिमका विषय समितिहरू रहने छन् :- । (क) जनस्वास्थ्य समिति । (ख) चिकित्सा समिति । (ग) चिकित्सा विज्ञान प्रयोगशाला समिति । (घ) रेडियोलोजी समिति । (ङ) भौतिक चिकित्सा तथा पुनः स्थापना समिति । (च) आयुर्वेद समिति । (छ) दन्त विज्ञान समिति । (ज) नेत्र विज्ञान समिति । (झ) विविध समिति । (२) उपनियम (१) बमोजिम गठित समितिहरू अन्तर्गत रहने विषयहरू परिषद्ले तोके बमोजिम हुनेछ । (३) उपनियम (१) बमोजिमका विषय समितिहरूमा देहाय बमोजिमका संयोजक तथा सदस्यहरू रहने छन् :- । (क) विषयसँग सम्बन्धित सदस्यहरूमध्येबाट परिषद्ले तोकेको एकजना -संयोजक । (ख) सम्बन्धित विषय अध्ययन अध्यापन गराइने शिक्षण संस्थाबाट परिषद्ले तोकेको कम्तीमा उप-प्राध्यापक स्तरको एकजना -सदस्य । (ग) सम्बन्धित विषयका विशेषज्ञहरू मध्ये परिषद्ले तोकेको विशेषज्ञ पहिलो संशोधनद्वारा संशोधित । एकजना -सदस्य । (ग१) पहिलो संशोधनद्वारा थप । परीक्षा सञ्चालन सम्बन्धमा अनुभव भएका व्यक्तिहरू मध्येबाट परिषद्ले तोकेको एकजना -सदस्य । (घ) रजिष्ट्रार -सदस्य-सचिव । (४) उपनियम (३) को खण्ड (क) को प्रयोजनको लागि विषयसँग सम्बन्धित व्यक्ति परिषद्को सदस्य नभएको अवस्थामा अन्य सदस्यहरूमध्येबाट विषय समितिको संयोजक तोकिनेछ । परिच्छेद-४ । पेशागत आचरण सम्बन्धी व्यवस्था । १३. पेशागत आचरण : (१) ऐनको दफा १८ को उपदफा (१) को खण्ड (ख) को प्रयोजनको लागि दर्तावाला स्वास्थ्य व्यवसायीहरूले स्वास्थ्य व्यवसाय गर्दा देहाय बमोजिमको पेशागत आचरणको पालना गर्नुपर्नेछ :- । (क) अनुशासन तथा इमान्दारीता: अनुशासित रूपमा ईमानीताका साथ स्वास्थ्य व्यवसाय गर्नुपर्नेछ । (ख) शिष्टता तथा गोप्यता कायम राख्ने: स्वास्थ्य व्यवसायको क्रममा सम्पर्कमा आउने व्यक्तिहरूसँग शिष्ट व्यवहार गर्नुपर्नेछ । कसैको व्यक्तिगत जीवनको बारेमा वा स्वास्थ्यको बारेमा आफूलाई जानकारी भएको कुरा प्रचलित कानून बमोजिम कसैलाई बताउनु पर्ने अवस्था बाहेक अन्यत्र कतै व्यक्त गर्न हुँदैन । (ग) भेदभाव गर्न नहुने: व्यावसायिक ज्ञान र सीपको प्रयोग गर्दा धर्म, वर्ण, लिङ्ग र सामाजिक जातजाति वा अन्य कुनै पनि कुराको आधारमा कुनै पनि व्यक्ति उपर भेदभाव गर्न हुँदैन । (घ) जिम्मेवारीभित्रको काम मात्र गर्नुपर्ने: आफूले अध्ययन गरेको विषय वा हासिल गरेको ज्ञान र सीपसँग सम्बन्धित क्षेत्रभित्रको मात्र कार्य वा सुझाव वा सिफारिस गर्नुपर्नेछ । आफ्नो जिम्मेवारी तथा कार्य क्षेत्रभित्र नपर्ने विषयमा सम्बन्धित विषयको ज्ञान र दक्षता हासिल गरेको विशेषज्ञ कहाँ सिफारिस गर्नुपर्नेछ ।
नेपाल स्वास्थ्य व्यवसायी परिषद् नियमावली २०५६ (Nepal Health Professional Council Regulation, 1999)

(घ) जिम्मेवारीभित्रको काम मात्र गर्नुपर्ने: आफूले अध्ययन गरेको विषय वा हासिल गरेको ज्ञान र सीपसँग सम्बन्धित क्षेत्रभित्रको मात्र कार्य वा सुझाव वा सिफारिस गर्नुपर्नेछ । आफ्नो जिम्मेवारी तथा कार्य क्षेत्रभित्र नपर्ने विषयमा सम्बन्धित विषयको ज्ञान र दक्षता हासिल गरेको विशेषज्ञ कहाँ सिफारिस गर्नुपर्नेछ । (ङ) स्वास्थ्य व्यवसायमा आँच आउने कार्य गर्न नहुने: सेवा वापत पाउने पारिश्रमिक भत्ता तथा अन्य सुविधा बाहेक पेशागत व्यवसायको प्रचार प्रसार गरी कुनै किसिमको अनुचित आर्थिक लाभ प्राप्त गर्न वा स्वास्थ्य व्यवसायको सेवामा आँच आउने किसिमको कुनै अनुचित क्रियाकलाप गर्न हुँदैन । (च) व्यक्तिगत उत्तरदायित्व: स्वास्थ्य व्यवसायीले व्यवसायको सन्दर्भमा आफूले गर्ने प्रत्येक काम व्यक्तिगत रूपमा उत्तरदायी हुने गरी गर्नुपर्नेछ । (२) उपनियम (१) बमोजिम निर्धारित पेशागत आचरणको पालना गर्न गराउनु सम्बन्धी सबै स्वास्थ्य व्यवसायीहरूको कर्तव्य तथा जिम्मेवारी हुनेछ । (३) उपनियम (१) बमोजिम निर्धारित पेशागत आचरणको पालना नगरेमा पेशागत आचरणको उल्लंघन गरेको मानिनेछ । परिच्छेद-५ । नाम हटाउने सम्बन्धी कार्यविधि । १४. जाँचबुझ समिति: कुनै स्वास्थ्य व्यवसायीले नियम १३ बमोजिम पेशागत आचरणको उल्लंघन गरेको वा ऐनको दफा १९ बमोजिम परिषद्को दर्ता किताबमा स्वास्थ्य व्यवसायीको रूपमा नाम दर्ता गराएको भन्ने कुरा कुनै माध्यमबाट परिषद्लाई जानकारी हुन आएमा परिषद्ले सो सम्बन्धमा आवश्यक जाँचबुझ गरी प्रतिवेदन पेश गर्न कुनै सदस्यको संयोजकत्वमा एक वा तीन सदस्यीय जाँचबुझ समिति गठन गर्नेछ । १५. बयान गराउने तथा सबूत प्रमाण पेश गर्न लगाउने : पेशागत आचरण उल्लंघन गरेको वा ऐनको दफा १९ बमोजिम नाम दर्ता गराएको आरोप लागेको व्यक्तिलाई जाँचबुझ समितिले बयान गराउन र निजउपर लागेको आरोपको विरुद्ध सबूत प्रमाणहरू पेश गर्न लगाउन सक्नेछ । १६. सफाइ पेश गर्ने मौका दिनुपर्ने : (१) पेशागत आचरण उल्लंघन गरेको वा ऐनको दफा १९ बमोजिम नाम दर्ता गराएको आरोप लागेको व्यक्ति उपर छानबिनको क्रममा जाँचबुझ समितिले त्यस्तो व्यक्तिलाई कारबाही गर्न लागेको कारण उल्लेख गरी सो सम्बन्धमा आफ्नो सफाइ पेश गर्न कम्तीमा तीस दिनको म्याद दिनुपर्नेछ । (२) उपनियम (१) बमोजिम सफाइ पेश गर्ने मौका दिँदा निज उपर लगाइएको आरोप स्पष्टरूपले किटिएको र प्रत्येक आरोप कुन-कुन कुरा र कारणमा आधारित छ सो समेत खुलाउनुपर्नेछ । (३) उपनियम (१) बमोजिम सफाइ पेश गर्ने मौका दिइएकोमा सम्बन्धित व्यक्तिले पनि म्याद भित्रै आफ्नो सफाइ पेश गर्नुपर्नेछ । १७. निलम्बन गर्न सक्ने: (१) पेशागत आचरण उल्लंघन गरेको वा ऐनको दफा १९ बमोजिम नाम दर्ता गराएको आरोप लागेको व्यक्तिलाई जाँचबुझ समितिले जाँचबुझ प्रारम्भ भएको मितिदेखि दर्तावाला स्वास्थ्य व्यवसायीबाट निलम्बन गर्न सक्नेछ । तर देहायको अवस्था नभई सामान्यतया निलम्बन गरिने छैन :- । (क) निलम्बन नगरी स्वास्थ्य व्यवसाय गर्न दिँदा झुठा सबूत प्रमाण संकलन गर्न सक्ने वा आफ्नो विरुद्धको सबूत प्रमाण गायब गर्न सक्ने सम्भावना देखिएमा, वा । (ख) निलम्बन नगरी स्वास्थ्य व्यवसाय गर्न दिँदा स्वास्थ्य व्यवसायमा हानी नोक्सानी पुर्‍याउने सम्भावना देखिएमा ।
नेपाल स्वास्थ्य व्यवसायी परिषद् नियमावली २०५६ (Nepal Health Professional Council Regulation, 1999)

(क) निलम्बन नगरी स्वास्थ्य व्यवसाय गर्न दिँदा झुठा सबूत प्रमाण संकलन गर्न सक्ने वा आफ्नो विरुद्धको सबूत प्रमाण गायब गर्न सक्ने सम्भावना देखिएमा, वा । (ख) निलम्बन नगरी स्वास्थ्य व्यवसाय गर्न दिँदा स्वास्थ्य व्यवसायमा हानी नोक्सानी पुर्‍याउने सम्भावना देखिएमा । (२) उपनियम (१) बमोजिम कुनै स्वास्थ्य व्यवसायीलाई निलम्बन गर्दा सामान्यतया दुई महिना भन्दा बढी अवधिको लागि निलम्बन गर्न हुँदैन । सो अवधि भित्रै स्वास्थ्य व्यवसायी उपर लगाइएको आरोपको सम्बन्धमा कारबाई किनारा लगाई सक्नु पर्नेछ । कुनै असाधारण अवस्था परी उक्त अवधिभित्र कारबाई किनारा लगाउन नसकिने भई निलम्बनको अवधि बढाउनु परेमा परिषदको पूर्व स्वीकृति लिई बढीमा एक महिनासम्मको लागि निलम्बनको अवधि बढाउन सकिनेछ । (३) उपनियम (१) बमोजिम निलम्बन गरिएकोमा वा उपनियम (२) बमोजिम निलम्बनको अवधि बढाइएकामा सो कुराको जानकारी सम्बन्धित स्वास्थ्य व्यवसायी र निज कुनै स्वास्थ्य संस्थामा कार्यरत भए त्यस्तो स्वास्थ्य संस्थालाई पनि दिनु पर्नेछ । त्यसरी कुनै स्वास्थ्य व्यवसायीलाई निलम्बनमा राख्ने जानकारी प्राप्त भएपछि सम्बन्धित स्वास्थ्य संस्थाले पनि सम्बन्धित स्वास्थ्य व्यवसायीलाई स्वास्थ्य संस्थाको सेवाबाट निलम्बन गर्नु पर्नेछ । १८. दर्ता किताबबाट नाम हटाउन प्रस्ताव गर्नु पर्ने: (१) नियम १६ बमोजिम सफाई पेश गर्न दिइएको म्यादभित्र सफाई पेश नगरेमा वा पेश हुन आएको सफाई सन्तोषजनक नभएमा त्यस्तो व्यक्तिको नाम दर्ता किताबबाट किन नहटाउने भनी निजलाई त्यस सम्बन्धमा स्पष्टीकरण पेश गर्न कम्तीमा तीस दिनको म्याद दिनु पर्नेछ । (२) उपनियम (१) बमोजिम स्पष्टीकरण पेश गर्ने मौका दिँदा नियम १६ को उपनियम (३) बमोजिम पेश हुन आएको सफाई सन्तोषजनक नभएमा त्यसको कारण समेत खुलाउनु पर्नेछ । (३) उपनियम (१) बमोजिम स्पष्टीकरण पेश गर्ने मौका दिएकोमा सम्बन्धित व्यक्तिले पनि म्यादभित्रै स्पष्टीकरण पेश गर्नु पर्नेछ । १९. जाँचबुझ समितिको प्रतिवेदन : (१) जाँचबुझ समितिले जाँचबुझको काम समाप्त गरेपछि परिषद् समक्ष आफ्नो प्रतिवेदन पेश गर्नु पर्नेछ । (२) उपनियम (१) बमोजिम पेश गरिने प्रतिवेदनमा कुनै व्यक्तिको नाम दर्ता किताबबाट हटाउनु पर्ने वा नपर्ने कारण सहितको आफ्नो राय ठहरको साथै प्राप्त सबूत प्रमाण समेत संलग्न गर्नु पर्नेछ । २०. परिषद्ले निर्णय गर्ने : नियम १९ बमोजिम जाँचबुझ समितिले पेश गरेको प्रतिवेदन परिषद्ले अध्ययन गर्दा मूलतः आरोप लागेको व्यक्तिलाई नियम १६ र १८ बमोजिम क्रमशः सफाई र स्पष्टीकरण पेश गर्न पर्याप्त मौका दिइएको नदिएको तथा निजले पेश गरेका सफाई र स्पष्टीकरण तथा सो साथ संलग्न प्रमाण र जाँचबुझ समितिले आफूले संकलन गरेको प्रमाणको वस्तुनिष्ठ मूल्यांकन तथा विश्लेषण गरे वा नगरेको कुरा समेतलाई विचार गरी आरोप लागेको व्यक्तिले आरोपित कसूर गरे वा नगरेको सम्बन्धमा उचित मूल्यांकन गरी स्पष्ट कारण खुलाई निर्णय गर्नु पर्नेछ ।